CELEX: 52008PC0008
Language: lv
Date: 2008-04-10
Title: Priekšlikums Padomes regula, ar ko groza Regulu (EK) Nr. 866/2004 par režīmu saskaņā ar Pievienošanās akta 10. protokola 2. pantu saistībā ar noteikumiem par precēm, pakalpojumiem un personām, kas šķērso Kipras Zaļo līniju

LV
LV    LV
 ---pagebreak---                  EIROPAS KOPIENU KOMISIJA
                                                  Briselē, 10.4.2008
                                                  COM(2008) 8 galīgā redakcija
                                       Priekšlikums
                                 PADOMES REGULA,
   ar ko groza Regulu (EK) Nr. 866/2004 par režīmu saskaņā ar Pievienošanās akta
    10. protokola 2. pantu saistībā ar noteikumiem par precēm, pakalpojumiem un
                        personām, kas šķērso Kipras Zaļo līniju
                                  (iesniegusi Komisija)
LV                                                                               LV
 ---pagebreak---                                   PASKAIDROJUMA RAKSTS
   Ar Regulu Nr. 866/2004 Padome izveidoja režīmu saskaņā ar 2003. gada Pievienošanās akta
   10. protokola 2. pantu, kurā paredzēti īpaši noteikumi attiecībā uz precēm, pakalpojumiem un
   personām, kas šķērso robežlīniju starp tiem Kipras Republikas rajoniem, kuros Kipras
   Republikas valdībai nav faktiskās kontroles, un tiem Kipras Republikas rajoniem, kuros
   Kipras Republikas valdībai ir faktiskā kontrole.
   Ņemot vērā pieredzi, kas gūta kopš stājās spēkā regula, tostarp iepriekšējais būtiskais
   grozījums (Padomes Regula Nr. 293/2005), ir jāpastiprina tirdzniecības un ekonomiskā
   sadarbība uz salas. Šajā nolūkā ir kopumā jāatceļ nodevas tiem lauksaimniecības produktiem,
   pār kuru izcelsmes rajoniem Kipras Republikas valdībai nav faktiskas kontroles. Līdz šim ar
   Komisijas Regulu Nr. 1624/2005 ir atceltas nodevas vienīgi citrusaugļiem. Nākotnē no šādas
   apgrūtinošas procedūras var izvairīties. Lai to varētu izdarīt, tiek ierosināts pastiprināt regulas
   drošības klauzulu.
   Ir vajadzīgs arī pārskatāmā veidā reglamentēt preču ievešanu uz laiku (līdz sešiem mēnešiem)
   no rajoniem, kuros Kipras Republikas valdībai nav faktiskās kontroles, rajonos, kuros Kipras
   Republikas valdībai ir faktiskā kontrole. Pirmkārt, tā mērķis ir veicināt to uzņēmumu
   pakalpojumu sniegšanu pāri robežlīnijai, kuri izveidoti rajonos, kuros Kipras Republikas
   valdībai nav faktiskās kontroles, ļaujot tiem ņemt līdzi savas iekārtas. Otrkārt, tam ir
   jāatvieglo minēto uzņēmumu dalība tirdzniecības izstādēs un līdzīgos pasākumos rajonos,
   kuros Kipras Republikas valdībai ir faktiskā kontrole. Treškārt, ir jāļauj šķērsot robežlīniju
   tām precēm, kuras paredzēts remontēt rajonos, kuros Kipras Republikas valdībai ir faktiskā
   kontrole. Ir jāsniedz pamatoti pierādījumi par to, ka minētās preces tiek ievestas uz laiku.
   Ierosinātajos grozījumos paredzēts, ka detalizētus nosacījumus ievešanai uz laiku var
   reglamentēt ar īstenošanas noteikumus palīdzību. Praksē to īstenos, drīz pēc šo piedāvāto
   regulas grozījumu pieņemšanas pārskatot Komisijas Regulu Nr. 1480/2004.
   Visbeidzot, lai veicinātu ekonomisko attīstību rajonos, kuros Kipras Republikas valdībai nav
   faktiskās kontroles, ir būtiski – no EUR 135 līdz EUR 260 – jāpalielina to personu, kuras
   šķērso robežlīniju, personīgajā bagāžā iekļauto preču kopējā vērtība.
LV                                                 2                                                   LV
 ---pagebreak---                                                    Priekšlikums
                                            PADOMES REGULA,
       ar ko groza Regulu (EK) Nr. 866/2004 par režīmu saskaņā ar Pievienošanās akta
        10. protokola 2. pantu saistībā ar noteikumiem par precēm, pakalpojumiem un
                                  personām, kas šķērso Kipras Zaļo līniju
   EIROPAS SAVIENĪBAS PADOME,
   ņemot vērā 2003. gada Pievienošanās akta1 10. protokolu par Kipru un jo īpaši tā 2. pantu,
   Ņemot vērā 3. protokolu par Lielbritānijas un Ziemeļīrijas Apvienotās Karalistes Suverēnajām
   bāzu teritorijām Kiprā2, kas ir pievienots minētajam Pievienošanās aktam, un jo īpaši tā
   6. pantu,
   ņemot vērā Komisijas priekšlikumu,
   tā kā:
   (1)    Padomes 2004. gada 29. aprīļa Regulā Nr. 866/2004 par režīmu saskaņā ar
          Pievienošanās akta3 10. protokola 2. pantu paredzēti īpaši noteikumi attiecībā uz
          precēm, pakalpojumiem un personām, kas šķērso robežlīniju starp tiem Kipras
          Republikas rajoniem, kuros Kipras Republikas valdībai nav faktiskās kontroles, un
          tiem Kipras Republikas rajoniem, kuros Kipras Republikas valdībai ir faktiskā
          kontrole.
   (2)    Ņemot vērā pieredzi, kas gūta kopš stājās spēkā regula, tostarp iepriekšējais grozījums,
          ir jāpastiprina tirdzniecības un ekonomiskā sadarbība uz šīs salas.
   (3)    Šajā nolūkā ir kopumā jāatceļ nodevas to Kipras Republikas rajonu izcelsmes
          lauksaimniecības produktiem, kuros Kipras Republikas valdībai nav faktiskas
          kontroles. Lai to varētu izdarīt, ir jāpastiprina Regulas (EK) Nr. 866/2004 drošības
          klauzula.
   (4)    Ir jāreglamentē preču ievešana uz laiku no rajoniem, kuros Kipras Republikas valdībai
          nav faktiskās kontroles, rajonos, kuros Kipras Republikas valdībai ir faktiskā kontrole,
          lai veicinātu to uzņēmumu pakalpojumu sniegšanu pāri robežlīnijai, kuri izveidoti
          rajonos, kuros Kipras Republikas valdībai nav faktiskās kontroles, un lai atvieglotu
          minēto uzņēmumu dalību tirdzniecības izstādēs vai līdzīgos pasākumos Kipras
          Republikas rajonos, kuros Kipras Republikas valdībai ir faktiskā kontrole. Turklāt ir
          jāļauj šķērsot robežlīniju tām precēm, kuras paredzēts remontēt Kipras Republikas
          rajonos, kuros Kipras Republikas valdībai ir faktiskā kontrole.
   (5)    Ir jāsniedz pamatoti pierādījumi par to, ka minētās preces tiek ievestas uz laiku. Kipras
          Republikas muitas iestādes vai Suverēnās Austrumu bāzes teritorijas iestādes var
          pieprasīt garantiju, lai segtu iespējamos muitas vai fiskālos parādus gadījumā, ja dažas
   1
           OV L 236, 23.9.2003., 955. lpp.
   2
           OV L 236, 23.9.2003., 940. lpp.
   3
           OV L 161, 30.4.2004., 128. lpp., labotais variants OV L 206, 9.6.2004., 51. lpp., Regulā jaunākie
           grozījumi izdarīti ar Komisijas Regulu (EK) Nr. 1283/2005 (OV L 203, 4.8.2005., 8. lpp.).
LV                                                       3                                                   LV
 ---pagebreak---          uz laiku ievestās preces netiktu ievestas atpakaļ Kipras Republikas rajonos, kuros
         Kipras Republikas valdībai nav faktiskās kontroles.
   (6)   Attiecībā uz personām, kas šķērso robežlīniju no Kipras Republikas rajoniem, kuros
         Kipras Republikas valdībai nav faktiskās kontroles, uz Kipras Republikas rajoniem,
         kuros Kipras Republikas valdībai ir faktiskā kontrole, ir jāprecizē, ka viņu personiskās
         mantas uzskata par deklarētām ievešanai uz laiku. Tas pats attiecas uz
         transportlīdzekļiem.
   (7)   Lai veicinātu ekonomisko attīstību Kipras Republikas rajonos, kuros Kipras
         Republikas valdībai nav faktiskās kontroles, ir būtiski jāpalielina to personu
         personīgajā bagāžā iekļauto preču kopējā vērtība, kuras šķērso robežlīniju no Kipras
         Republikas rajoniem, kuros Kipras Republikas valdībai nav faktiskās kontroles, uz
         Kipras Republikas rajoniem, kuros Kipras Republikas valdībai ir faktiskā kontrole.
   (8)   Tāpēc attiecīgi ir jāgroza Regula (EK) Nr. 866/2004,
   IR PIEŅĒMUSI ŠO REGULU.
                                                1. pants
   Regulu (EK) Nr. 866/2004 groza šādi.
   1.      Regulas 4. panta 2. punktu aizstāj ar šādu:
           '2. Preces, kas minētas 1. punktā, nepakļauj muitas deklarācijai. Tās nepakļauj muitas
           nodokļiem vai maksājumiem, kam ir līdzvērtīga ietekme. Lai nodrošinātu efektīvu
           kontroli, reģistrē daudzumus, ko pārved pāri robežlīnijai”.
   2.      Iekļauj šādu 4.a pantu:
                                               „4.a pants
                                        Preču ievešana uz laiku
           1.     Izņemot preces, uz kurām attiecas veterinārās un fitosanitārās prasības, no
                  Kipras Republikas rajoniem, kuros Kipras Republikas valdībai nav faktiskās
                  kontroles, Kipras Republikas rajonos, kuros Kipras Republikas valdībai ir
                  faktiskā kontrole, uz laiku var ievest šādas preces:
                    (a)    personu, kuras šķērso robežlīniju, personiskās mantas, kas, saprātīgi
                           spriežot, ir vajadzīgas ceļojumam, un preces, kas paredzētas sportam;
                    (b)    transportlīdzekļi;
                    (c)    aroda piederumi;
                    (d)    preces, kuras paredzēts remontēt;
                    (e)    preces, kuras paredzēts izstādīt vai izmantot sabiedriskā pasākumā.
           2.     Laikposms, uz kuru ieved 1. punktā minētās preces, var būt līdz sešiem
                  mēnešiem.
           3.     Precēm, kas minētas 1. punktā, nav jāatbilst nosacījumiem, kas paredzēti
                  4. panta 1. punktā.
           4.     Gadījumā, ja preces, kas minētas 1. punktā, beidzoties 2. punktā minētajam
                  termiņam ievešanai uz laiku netiek ievestas atpakaļ Kipras Republikas rajonos,
                  kuros Kipras Republikas valdībai nav faktiskās kontroles, tās var konfiscēt
                  Kipras Republikas muitas dienesti.
LV                                                  4                                             LV
 ---pagebreak---             5.      Preču, kas minētas 1. punkta (a) un (b) apakšpunktā, ievešanai uz laiku mutatis
                    mutandis piemēro 229., 232., 579. un 581. pantu Komisijas Regulā (EEK)
                    Nr. 2454/934.
                    Preču, kas minētas 1. punkta (c), (d) un (e) apakšpunktā, ievešanai uz laiku
                    ievēro šādu procedūru.
                      (a)    Precēm pievieno personas, kura tās ieved, deklarāciju, norādot mērķi
                             ievešanai uz laiku, un pamatojošus dokumentus, vajadzības gadījumā
                             sniedzot pamatotus pierādījumus tam, ka šīs preces atbilst vienai no
                             trim kategorijām, kuras uzskaitītas 1. punkta (c), (d) un
                             (e) apakšpunktā.
                      (b)    Kipras Republikas muitas iestādes vai Suverēnās Austrumu bāzes
                             teritorijas iestādes reģistrē preces, tās ievedot Kipras Republikas
                             rajonos, kuros Kipras Republikas valdībai nav faktiskās kontroles, vai
                             Suverēnajā Austrumu bāzes teritorijā, un tās izvedot no šiem rajoniem
                             vai teritorijas.
                      (c)    Kipras Republikas muitas iestādes vai Suverēnās Austrumu bāzes
                             teritorijas iestādes var atļaut precu ievešanu uz laiku ar nosacījumu, ka
                             tiek sniegta garantija, kas nodrošinātu, ka tiks samaksāti muitas vai
                             fiskālie parādi, kas varētu rasties saistībā ar minētajām precēm.
            6.      Komisija var pieņemt īpašus noteikumus saskaņā ar 4. panta 12. punktā minēto
                    procedūru.”
   3.       Regulas 6. panta 1. un 2. punktu aizstāj ar šādu:
            „1. Padomes Direktīvu 69/169/EEK(*) un Padomes Regulu (EEK) Nr. 918/83
            nepiemēro, bet preces, kas atrodas robežlīniju šķērsojošo personu personīgajā
            bagāžā, atbrīvo no apgrozījuma nodokļa un akcīzes nodokļa, kā arī ievedmuitas
            nodokļa ar nosacījumu, ka tās nav komerciāla rakstura preces un ka to kopējā vērtība
            nepārsniedz EUR 260 vienai personai.
            2. Kvantitatīvais ierobežojums atbrīvojumam no apgrozījuma nodokļa un akcīzes
            nodokļa, kā arī no ievedmuitas nodokļa ir 40 cigaretes un 1 litrs stipro alkoholisko
            dzērienu personīgam patēriņam.
            (*) OV L 133, 4.6.1969., 6. lpp.”
   4.       Regulas 11. panta 4. punkta otro teikumu aizstāj ar šādu:
            „Citos ārkārtas gadījumos, īpaši tādos, ko izraisa pārkāpumi, tirdzniecības
            kropļojumi vai krāpšana, vai rodas citi ārkārtas apstākļi, kas prasa tūlītēju rīcību,
            Komisija, apspriežoties ar Kipras Republikas valdību, var nekavējoties piemērot
            tādus pasākumus, kas ir pilnīgi nepieciešami, lai stāvokli labotu.”
                                                   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā
   Vēstnesī.
   4
          Komisijas 1993. gada 2. jūlija Regula (EEK) Nr. 2454/1993, ar ko nosaka īstenošanas noteikumus
          Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993.,
          1. lpp.). Regulā jaunākie grozījumi izdarīti ar Regulu (EK) Nr. 883/2005 (OV L 148, 11.6.2005.,
          5. lpp.).
LV                                                     5                                                  LV
 ---pagebreak---    Šī regula uzliek saistības kopumā un ir tieši piemērojama visās dalībvalstīs.
   Briselē, […]
                                                 Padomes vārdā —
                                                 priekšsēdētājs
                                                 […]
LV                                                 6                             LV